สวัสดีดีค่ะหนูอายุ18ปีมีอาการตาซ้ายมองเห็นจุดสีดำๆแต่ไม่ทึบสองถึงสามจุดค่ะเป็นมาตั้งแต่วันที่18กันยายนแล้วค่ะอยากทราบว่าอาการมันจะหายไปเองมั้ยและอาจเป็นอาการของโรคอะไรควรรักษายังไง(กังวลใจมากค่ะ)T-T
สวัสดีค่ะ การเห็นจุดดำๆ หากเห็นแบบลอยไปลอยมา อาจเป็นอาการของวุ้นตาเสื่อมหรือน้ำวุ้นตาเสื่อม โดยอาการคือจะมองเห็นจุดหรือเส้นสีดำลอยไปลอยมา โดยเฉพาะเวลากรอกตา หรือมองที่ผนังสีขาว หรือมองท้องฟ้า นอกจากนี้เวลาวุ้นในลูกตาหดตัวจะส่งผลให้เกิดแรงดึงรั้งที่ผิวของจอตา ทำให้เกิดการกระตุ้นเห้นเป็นแสงคล้ายฟ้าแลบหรือแสงแฟลชจากกล้องถ่ายรูปได้ ซึ่งจะเห็นได้ชัดในเวลากลางคืนโรคนี้มักพบในผู้สูงอายุ คนที่มีสายตาสั้นมากๆ หรือเคยได้รับอุบัติเหตุที่ดวงตาแต่หากเห็นจุดดำๆ อยู่ตรงกลางภาพ ไม่ลอยไปลอยมา และเริ่มมองเห็นภาพไม่ชัด มีการมองเห็นภาพบิดเบี้ยว มองเห็นเส้นตรงเป็นเส้นคลื่นหรือเส้นคด มองเส้นตรงเป็นเส้นขาด มองเห็นสีไม่ชัดหรือผิดเพี้ยนไป มองเห็นภาพมีขนาดผิดไป อาจเกิดจากโรคจอประสาทตาเสื่อมดังนั้นแนะนำให้รีบหาเวลาไปพบจักษุแพทย์เพื่อตรวจนะคะ จักษุแพทย์จะใช้เครื่องมือเฉพาะในการตรวจดูดวงตาทั้งภายนอกและภายในลูกตาค่ะ ในเบื้องต้น ก็ควรงดการทำงานที่ต้องใช้สายตามาก การจ้องคอพิวเตอร์และมือถือนานๆ หลีกเลี่ยงการมองแสงที่จ้าเกินไปค่ะ